Matti Hokkanen

Matti Allan Hokkanen (7. joulukuuta 1940 Pylkönmäki – 20. tammikuuta 2011) oli suomalainen rajakersantti ja kirjailija. Pientilalla syntynyt Hokkanen työskenteli muun muassa metsätyömiehenä ja rajavartiostossa.Suomen Kuvalehti, 1966, No 28, sivu 39, julkaistu 16.7.1966 (julkaisussa kuva rajakersantti Matti Hokkasesta) (Kansalliskirjaston digitaaliset aineistot)

Hokkanen sai ensimmäisen palkinnon WSOY:n Lukijan ääni -kirjoituskilpailussa ja hänen voittanut kirjoituksensa julkaistiin Vuosirengas 78 -kirjassa. Kirjoituksessaan Väinö Linna tuli kylälle Hokkanen arvioi lukemiaan Väinö Linnan kirjoja.Kirjallisuudentutkijain Seuran vuosikirja 1984, No 36, sivu 108, julkaistu 1984 (Kansalliskirjaston digitaaliset aineistot) Kirjojen ohella Hokkanen kirjoitti myös eräkertomuksia muun muassa Eränkävijä- ja Metsästys ja kalastus -lehtiin.

Hokkanen syntyi Pylkönmäellä, mutta muutti Helsinkiin kouluttautuen rajavartiostotehtäviin. Helsingistä Hokkanen muutti Kuhmoon rajamieheksi vuonna 1964.Seurakunnan elämää: Seurakuntaan muuttaneita: rajakers. Matti Allan Hokkanen Helsingin Töölön seurakunnasta, Kuhmolainen, 1964, No 48, sivu 2, julkaistu 27.11.1964 (Kansalliskirjaston digitaaliset aineistot) Hokkanen kuoli vuonna 2011. Hänet on haudattu Helsingissä Malmin hautausmaalle.

 Teoksia 
 Rajaloikkari, romaani. Weilin & Göös, 1981.
 Rajavääpelin syksy, romaani. Weilin & Göös, 1982.
 Nuoruuden hanhet, eräkertomuksia. Weilin & Göös, 1983.
 Isänsä poika, romaani.  Weilin & Göös, 1984.
 Haltti-Reinon hirvenlihat. Gummerus, 1989.

 Lähteet 


 Viitteet 

 Aiheesta muualla 
Matti Allan Hokkanen, FamilySearch 

Luokka:Suomalaiset kirjailijat
Luokka:Vuonna 1940 syntyneet
Luokka:Vuonna 2011 kuolleet